صنى ليونى (Sunny Leone) (13 مايو 1981 -) ممثلة ومخرجة ومنتجة بورنوجرافية كندية من اصل هندى ، اسمها الحقيقى كارينچيت كاور ڤوهرا (Karenjit Kaur Vohra) . اتولدت صنى ليونى يوم 13 مايو 1981 فى مدينة سارنيا فى مقاطعة اونتاريو الكندية ، ولما وصلت لسن 13 سنة سافرت مع اهلها لمدينة فورت جراتيوت فى ولاية ميشيجان الامريكية ، وبعد كده سافرت معاهم لمدينة ليك فورست فى ولاية كاليفورنيا واستقروا هناك . فى سنة 1999 صنى ليونى خلصت دراستها الثانوية ودخلت كلية تمريض طب الاطفال ، وجنب دراستها فى الكلية اشتغلت فى مخبز ألمانى وبعد كده فى مجموعة شركات Jiffy Lube وأخيرا فى الضرايب . فى سنة 2001 دخلت صنى ليونى فى مجال البورنوجرافيا عن طريق زميلتها فى الكلية اللى كانت بتشتغل رقاصة استربتيز واللى عرفتها على جون ستيفنز (John Stevens) وكيل مجله بينتهاوس Penthouse واللى قدمها لجاى ألن (Jay Allen) مصور المجله علشان تشتغل موديل عريان ، وكانوا هما الاتنين مع الراحل بوب جوتشيوانى (Bob Guccione) صاحب مجله بينتهاوس Penthouse فى الوقت ده ، اللى اختارولها اسم صنى ليونى (Sunny Leone) علشان تبدأ بيه شغلها فى مجال البورنوجرافيا .